APSTIPRINU:

Mārupes novada pašvaldības

Salas sākumskola

direktore: \_\_\_\_\_\_\_\_\_\_N.Priedīte

Mārupes novada pašvaldības

**Salas sākumskolas**

interešu nodarbība

**Vides pulciņš.**

**Mērķauditorija**: 1.- 4. klase.

**Programmas apjoms**: 1 kontaktsunda nedēļā.

**Programmas īstenošanas laiks**: 2021.gada oktobris – 2021.gada maijs (2021./2022.mācību gads).

**Programmas īstenotājs un autors:** Zane Lase

**Programmas apraksts:** Vides pulciņš notiek reizi nedēļā un ilgst vienu kontaktsundu. Tas ir paredzēts skolēniem no 1.-4. klasei. Pulciņa nodarbībās audzēkņi iepazīs apkārtējo vidi, tās dažādās ekosistēmas, tur notiekošos dabas procesus, augu un dzīvnieku daudzveidību, vides ietekmi uz cilvēku un cilvēka ietekmi uz vidi. Lai paplašinātu zināšanas skolēni mācīsies strādāt ar dažādiem augu un dzīvnieku noteicējiem, mikroskopu, tālskati un citiem uzskates līdzekļiem. Skolēni piedalīsies arī apkārtējās vides sakopšanā un atkritumu šķirošanā. Gandrīz visas pulciņa nodarbības notiks ārpus telpām un jebkuros laika apstākļos, tāpēc galvenais, lai skolēniem ir nodrošināts laikapstākļiem atbilstošs apģērbs, lai viņi var aktīvi līdzdarboties. Pulciņš veicinās arī skolēnu sociālās prasmes, piemēram, sadarbību.

**Programmas nepieciešamības pamatojums:** Āra aktivitātes uzlabo bērnu kognitīvās, sociālās, emocionālās un fiziskās spējas. Kā arī bērni ar pozitīvu un plašāku dabas pieredzi pieaug ieinteresēti un ar labvēlīgu attieksmi vides saglabāšanā, aizsardzībā un uzlabošanā, kas mūsdienās ir ļoti aktuāli, jo cilvēce ir atstājusi un turpina atstāt negatīvu ietekmi uz vidi, kas ir jāmaina.

**Programmas īstenošanas mērķis:** Radīt un pilnveidot skolēnu interesi par dabas sistēmu un procesu novērošanu un pētīšanu, veidojot viņos izpratni par dabas norišu daudzveidību un vienotību, lai sekmētu labvēlīgu attieksmi vides saglabāšanā un uzlabošanā.

**Programmas īstenošanas uzdevumi**:

* Sekmēt skolēnu pozitīvu attieksmi pret apkārtējo vidi,
* iepazīt apkārtējo vidi un tajā esošas dabas bagātības,
* izzināt apkārtējā vidē esošās dabas sistēmas un tajās noritošos procesus,
* radīt interesi pētīt,
* attīstīt pētnieciskās prasmes,
* veidot izpratni par vides ietekmi uz cilvēku un cilvēka ietekmi uz vidi,
* veidot labvēlīgu attieksmi vides saglabāšanā un uzlabošanā,
* stiprināt veselību un fizisko izturību.

P**rogrammas darba īstenošanas metodes:**

* pētījums,
* novērojums,
* datu ievākšanas,
* praktiskais darbs,
* individuālais, pāru un grupu darbs.
* mācību ekskursija un pārgājieni,
* paraugu vākšana un sistematizēšana,
* u.c.

**Sasniedzamais rezultāts:**

* pozitīva attieksme pret vidi,
* attīstītas pētnieciskās prasmes un radusies interese pētīt,
* izzinātas atsevišķas dabas sistēmas un atsevišķi tajās noritošie procesi,
* izveidojusies labvēlīga attieksme pret vides saglabāšanu un apgūtas prasmes tās uzlabošanai.
* izveidojusies izpratne par vides ietekmi uz cilvēku un cilvēka ietekmi uz vidi

**Atgriezeniskā saite:** skolēnuemocionālāatsaucība, skolēnu veiktie pētījumi (materiāli, darba lapas utt.), nodarbību atspoguļojums skolas *facebook* mājaslapā.

**Programmas tematiskais plāns**.

|  |  |  |  |
| --- | --- | --- | --- |
| **Datums/mēnesis** | **Tēmas nosaukums** | **Tēmas izklāsts/ saturs** | **Nod. skaits** |
| Oktobris | Mežs. | Mežs kā dabas sastāvdaļa. Mežu tipi. Koki. Dzīvnieki. Sēnes.  Meža dabas aizsadzība. | 4 |
| Novembris | Ezers. | Ezers. Babītes ezers.  Augu un dzīvnieku daudzveidība ezeros. Zivis. Kukaiņi.  Ūdens piesārņojums. | 4 |
| Decembris | Daba ziemā. | Koku un krūmu noteikšana ziemā.  Dzīvnieki ziemā, to pēdas.  Ziemojošie ūdensputni, to vērošana. | 4 |
| Janvāris | Eksperimenti un laikapstākļi. | Eksperimenti ar ūdeni, sniegu, ledu u.c.  Sniegs. Mākoņi. Vējš.  Ūdens riņķojums dabā. | 4 |
| Februāris | Piesārņojums. Atkritumi.  Veselīgs dzīvesveids. | Atkritumi, to šķirošana.  Otrreizējā pārstrāde.  Veselīgs uzturs. Fiziskas aktivitātes svaigā gaisā. | 4 |
| Marts | Upe. | Upe. Lielupe, tās pētīšana.  Dzīvnieku un augu daudzveidība upē. Dzīvnieku un augu aizsardzība.  Ūdens piesārņojums. | 4 |
| Aprīlis | Putni. | Putnu daudzvedība, to pazīmes.  Ūdensputni. Ligzdas.  Putnu vērošana pie Lielupes un Babītes ezera. | 4 |
| Maijs | Pļava. | Pļava. Kukaiņi daudzveidība.  Augu daudzveidība. Mijiedarbība starp augiem un kukaiņiem. | 4 |

**Sagatavoja:** Zane Lase